Cēsu novada pašvaldība
(reģ. 90000031048)
Atklāts konkurss
„Ielu apgaismojuma infrastruktūras nomaiņa Cēsu pilsētas ielās”
identifikācijas Nr. CNP 2024/50/EKII 
ZIŅOJUMS

Cēsīs, Cēsu novadā                                                                                   2025. gada 18. februārī

	Pasūtītāja nosaukums un adrese:
	Cēsu novada pašvaldība, reģ.Nr.90000031048, Raunas ielā 4, Cēsīs, Cēsu novads, LV-4101.

	Iepirkuma procedūras veids, iepirkuma līguma priekšmets, iepirkuma identifikācijas numurs
	Atklāts konkurss “Ielu apgaismojuma infrastruktūras nomaiņa Cēsu pilsētas ielās”, iepirkuma identifikācijas Nr. CNP/2024/50/EKII.

	Projektu nosaukumi:
	Konkurss tiek rīkots Emisijas kvotu izsoļu instrumenta (EKII) līdzfinansētu projektu “Siltumnīcefekta gāzu emisiju samazināšana Cēsu novada pašvaldības publisko teritoriju apgaismojuma infrastruktūrā” (1. posms: EKII-7/3; 2. posms: EKII-7/36) ietvaros.

	Datums, kad publicēts paziņojums par līgumu un iepriekšējais informatīvais paziņojums, ja tāds ir izmantots, publicēts Eiropas Savienības Oficiālajā Vēstnesī un Iepirkumu uzraudzības biroja tīmekļvietnē

	Iepriekšējais informatīvais paziņojums:
	2024. gada 24. jūlijā.

	Paziņojums Eiropas Savienības Oficiālajā Vēstnesī:
	2024. gada 21. augustā.


	Paziņojums par līgumu Iepirkumu uzraudzības biroja tīmekļvietnē:
	2024. gada 19. augustā.

	Iepirkuma komisijas sastāvs un tās izveidošanas pamatojums, iepirkuma procedūras dokumentu sagatavotāji, iepirkuma komisijas sekretārs un pieaicinātie eksperti

	Iepirkuma komisija izveidota ar Cēsu novada pašvaldības izpilddirektores L. Bukovskas 2024. gada 23. jūlija rīkojumu Nr. 4-15/2024/643 “Par iepirkuma komisijas izveidi iepirkuma procedūrai “Ielu apgaismojuma infrastruktūras nomaiņa Cēsu pilsētas ielās” (grozījumi rīkojumā izdarīti ar Cēsu novada pašvaldības izpilddirektores p.i. B. Eglītes 2024. gada 31. oktobra rīkojumu Nr. 4-15/2024/951, Cēsu novada pašvaldības izpilddirektores L. Mednes 2025. gada 31.janvāra rīkojumu Nr. 4-15/2025/95) šādā sastāvā:

	Komisijas priekšsēdētājs:
Ģirts Kindzulis, Centrālās administrācijas Attīstības pārvaldes Projektu ieviešanas un uzraudzības nodaļas vadītājs, komisijā atbild par komisijas darba vadību, organizāciju un darbības nepārtrauktības nodrošināšanu;
Komisijas priekšsēdētāja vietnieks:  
Vladimirs Kalandārovs, Centrālās administrācijas Īpašumu apsaimniekošanas pārvaldes vadītājs, komisijā atbild par tehniskās specifikācijas jautājumiem un komisijas darba vadību, organizāciju un darbības nepārtrauktības nodrošināšanu komisijas priekšsēdētāja prombūtnes laikā;
Komisijas locekļi:
Maija Klimoviča, Centrālās administrācijas  Juridiskās pārvaldes Iepirkumu nodaļas vadītāja, komisijā atbild par nolikumu un publiskā iepirkuma juridiskajiem jautājumiem;
Arturs Antonovs, Centrālās administrācijas Īpašumu apsaimniekošanas pārvaldes Cēsu novada infrastruktūras pārvaldības nodaļas ceļu būvinženieris, komisijā atbild par tehniskās specifikācijas jautājumiem;
Salvis Krūmiņš, Centrālās administrācijas Attīstības pārvaldes Projektu ieviešanas un uzraudzības nodaļas būvniecības projektu vadītājs, komisijā atbild par tehniskās specifikācijas jautājumiem.
Komisijas sekretāre: Iveta Beķere, Centrālās administrācijas Juridiskās pārvaldes Iepirkumu nodaļas iepirkumu sekretāre. 

	Iepirkuma līguma sagatavotāja: Dace Pastva, Centrālās administrācijas Juridiskās pārvaldes juriste.

	Konsultante finanšu jautājumos: Agita Bičuka, Centrālās administrācijas Attīstības pārvaldes Projektu ieviešanas un uzraudzības nodaļas finansiste.

	Konsultante par projekta nosacījumu ievērošanu: Liene Krīvena, Centrālās administrācijas Attīstības pārvaldes Projektu ieviešanas un uzraudzības nodaļas projektu vadītāja.

	Pieaicinātie eksperti: SIA “AKO Konsults” eksperts Artūrs Kravza.

	Piedāvājumu iesniegšanas termiņš
	2024. gada 23. septembrī plkst. 9.00. 

	Pamatojums termiņa saīsinājumam (tai skaitā steidzamībai), ja tāds veikts
	Piedāvājumu iesniegšanas termiņa saīsināšana veikta pamatojoties uz Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 6. punktu, jo tika paredzēta elektroniska piedāvājumu iesniegšana.

	Piegādātāju nosaukumi, kuri ir iesnieguši piedāvājumus, kā arī piedāvātās cenas un iegūtie punkti saimnieciski izdevīgākā piedāvājuma vērtējumā

	Pretendents
	Iesniegšanas datums un laiks
	Cena bez PVN
	Iegūtie punkti saimnieciski izdevīgākā piedāvājuma vērtējumā

	SIA “FARADS”
	23.09.2024 plkst. 08:12
	EUR 714219.31
	Nav atkārtoti vērtēts, jo iepirkuma komisija pieņēmusi lēmumu pārtraukt iepirkuma procedūru

	SIA “VIZULO Solutions”
	23.09.2024 plkst. 03:37
	EUR 574629.64
	Nav atkārtoti vērtēts, jo piedāvājums noraidīts kā neatbilstošs atlases prasībām.

	Piedāvājumu atvēršanas vieta, datums un laiks
	Piedāvājumu saņemšanai un atvēršanai tika izmantota Elektronisko iepirkumu sistēmas www.eis.gov.lv e-konkursu apakšsistēma. Piedāvājumu atvēršana 2024. gada 1. novembrī plkst. 9.00. 

	Lēmuma pieņemšanas datums
	2025. gada 13. februārī.

	Pretendenta nosaukums, kuram piešķirtas iepirkuma līguma slēgšanas tiesības, piedāvātā līgumcena, kā arī piedāvājumu izvērtēšanas kopsavilkums un piedāvājuma izvēles pamatojums
	Nav attiecināms, iepirkuma komisija pieņēmusi lēmumu pārtraukt iepirkuma procedūru.

	Informācija (ja tā ir zināma) par to iepirkuma līguma daļu, kuru izraudzītais pretendents plānojis nodot apakšuzņēmējiem, kā arī apakšuzņēmēju nosaukumi
	Nav attiecināms, iepirkuma komisija pieņēmusi lēmumu pārtraukt iepirkuma procedūru.

	Pamatojums lēmumam par katru noraidīto pretendentu, kā arī par katru iepirkuma procedūras dokumentiem neatbilstošu piedāvājumu

	SIA “VIZULO Solutions” piedāvājums noraidīts kā neatbilstošs, jo tas neatbilst Konkursa nolikuma 8.2.5. punktā noteiktajai kvalifikācijas prasībai. 

	Ja piedāvājumu iesniedzis tikai viens piegādātājs, - pamatojums iepirkuma procedūras nepārtraukšanai 
	Nav attiecināms.

	Lēmuma pamatojums, ja iepirkuma komisija pieņēmusi lēmumu pārtraukt vai izbeigt iepirkuma procedūru

	Ministru kabineta 2024. gada 16. jūlija noteikumu Nr. 476 “Grozījumi Ministru kabineta 2018. gada 12. jūnija noteikumos Nr. 333 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana ar viedajām pilsētvides tehnoloģijām” nolikums” 10. punkts nosaka, ka konkursa ietvaros apstiprinātā projekta īstenošanas periods nepārsniedz divus gadus no dienas, kad stājies spēkā projekta līgums, kuru ar Vides investīciju fondu ir noslēdzis projekta iesniedzējs. Projekts uzskatāms par īstenotu, kad atbilstoši projekta līgumam ir īstenotas visas projektā plānotās aktivitātes un finansējuma saņēmējs ir iesniedzis Vides investīciju fondā pārskatu par visu projekta īstenošanas periodu.
Starp Vides investīciju fondu un projekta iesniedzēju Cēsu novada pašvaldību parakstītais projekta līgums ir stājies spēkā 2023. gada 6. aprīlī (gan 1. posmam, gan 2. posmam jeb EKII-7/3 un EKII-7/36). Līdz ar to visām projektā plānotajām aktivitātēm jābūt īstenotām līdz 2025. gada 6. aprīlim. Atbilstoši Konkursa nolikumam 3.6.1. apakšpunktam apgaismes sistēmas uzstādīšana un viedās vadības sistēmas uzstādīšana, t.sk. viedās apgaismojuma vadības sistēmas izveide, jāveic 6 (sešu) mēnešu  laikā no iepirkuma līguma spēkā stāšanās brīža. Konsultējoties ar Vides investīciju fondu un Klimata un enerģētikas ministrijas pārstāvjiem, saņemta informācija, ka nav plānots veikt grozījumus Ministru Kabineta noteikumus, lai pagarinātu projektu īstenošanas termiņu. Izvērtējot esošo situāciju, secināms, ka projekts netiks īstenots starp Vides investīciju fondu un Cēsu novada pašvaldību noslēgtā līguma noteiktajā termiņā. 
Sekojot Vides investīciju fonda aicinājumam, atbilstoši starp Vides investīciju fondu un Cēsu novada pašvaldību noslēgtā līguma vispārīgo noteikumu 14. sadaļai projekta iesniedzējam nepieciešams ierosināt fondam līguma izbeigšanu. Tas nozīmē, ka ielu apgaismojuma infrastruktūras nomaiņai Cēsu pilsētas ielās Cēsu novada pašvaldībai vairs nebūs pieejams projekta finansējums, attiecīgi  - Cēsu novada pašvaldības budžetā nav pieejami līdzekļi, lai projektu realizētu no pašvaldības budžeta.
Ministru kabineta 2017.gada 28.februāra noteikumu Nr.107 „Iepirkuma procedūru un metu konkursu norises kārtības” 230. punkts noteic, ka Pasūtītājs pieņem lēmumu pārtraukt izsludinātu iepirkuma procedūru vai metu konkursu šajos noteikumos paredzētajos gadījumos, kā arī tad, ja par to lēmusi Iepirkumu uzraudzības biroja iesniegumu izskatīšanas komisija saskaņā ar Publisko iepirkumu likumu. Citos gadījumos pasūtītājs var jebkurā brīdī pārtraukt izsludinātu iepirkuma procedūru vai metu konkursu, ja tam ir objektīvs pamatojums. Vienlaikus arī Konkursa nolikuma 14.1.7.apakšpunkts noteic, Komisijai ir tiesības jebkurā brīdī pārtraukt iepirkuma procedūru, ja tam ir objektīvs pamatojums.
Komisija secinājusi, ka no minētā regulējuma izriet, ka, pastāvot objektīvam pamatojumam, iepirkuma procedūru pasūtītājs var pārtraukt jebkurā brīdī. Arī Eiropas Savienības Tiesa ir secinājusi, ka “gadījumā, ja pasūtītājs pēc piedāvājumu pārbaudes atklāj, ka ir kļūdījies savā sākotnējā apstākļu un vajadzību novērtējumā un uzaicinājuma saturs nepieļauj tam izvēlēties ekonomiski visizdevīgāko piedāvājumu, tas var pieņemt lēmumu pārtraukt iepirkumu, bet šādam lēmumam ir jāatbilst kopienas publiskā iepirkuma tiesību pamatprincipam, to vidū - vienlīdzīgas attieksmes principam” (sk. Eiropas Savienības Tiesas 2003.gada 16.oktobra rīkojumu lietā Nr.C-244/02 Kauppatalo Hansel).
Ņemot vērā, ka Pasūtītājam nav pieteikumu finanšu līdzekļu Konkursa rezultātā noslēdzamā iepirkuma līguma realizēšanai bez projekta finansējuma  un finanšu trūkums ir atzīstams par objektīvu pamatojumu iepirkuma procedūras pārtraukšanai, Komisijas ieskatā iepirkuma procedūras turpināšana nav lietderīga, attiecīgi – iepirkuma procedūra ir pārtraucama.

	Piedāvājuma noraidīšanas pamatojums, ja iepirkuma komisija atzinusi piedāvājumu par nepamatoti lētu
	Nav attiecināms.

	Iemesli, kuru dēļ netiek paredzēta elektroniska piedāvājumu iesniegšana, ja pasūtītājam ir pienākums izmantot piedāvājumu saņemšanai elektroniskās informācijas sistēmas
	Nav attiecināms, Pasūtītājs piedāvājumu saņemšanai izmantojis elektroniskās informācijas sistēmas.

	Konstatētie interešu konflikti un pasākumi, kas veikti to novēršanai
	Interešu konflikti netika konstatēti.

	Lēmuma pārsūdzēšanas kārtība:

	Saskaņā ar Publisko iepirkumu likuma 68. panta  otrās daļas 1. punktu iesniegumu par šā panta pirmajā daļā minētajiem pārkāpumiem (izņemot šā panta trešajā daļā minētos gadījumus) Iepirkumu uzraudzības birojam var iesniegt līdz iepirkuma līguma vai vispārīgās vienošanās noslēgšanai 10 dienu laikā pēc dienas, kad šā likuma 37. pantā minētā informācija nosūtīta attiecīgajai personai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai pa faksu vai nodota personiski.



Iepirkuma komisijas sekretāre                                                                                             I. Beķere

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
